Mihhail Ulõbin
Mihhail Vitaljevitš Ulõbin (vene keeles Михаил Витальевич Улыбин; sündinud 31. mail 1971) on vene maletaja, rahvusvaheline suurmeister (1991). Ulõbin sai suurmeistriks 20-aastaselt 1991. aastal. Aasta varem oli ta FIDE-lt saanud rahvusvahelise meistri nimetuse. 1994. aastal võitis ta Elistas peetud Venemaa meistrivõistlustel hõbemedali. Ulõbin on võitnud kahel korral Biel Openi (2003, 2007). Ulõbin võitis 1994. aastal Venemaa teise võistkonna koosseisus maleolümpial Moskvas pronksmedali.